Alkos kalno koplyčia

Alkos kalno koplyčia – koplyčia, esanti Rietavo savivaldybėje, Alko kaime (Rietavo sen.), 5 km į šiaurės rytus nuo Rietavo, 300 m nuo kelio . Pastatyta ant aukščiausio apylinkėse Alko kalno. Šventkalnyje įsikūrusios senosios Alko 3–iosios kapinės. Gretimo miško masyvas išlaikęs Šventinės girios vardą. Alko kaimo gyventojai ir buvę kraštiečiai čia tradiciškai susirenka pasimelsti už palaidotus protėvius, atgiedoti „Žemaičių kalnų“.

Istorija 

Po oficialaus Lietuvos krikšto įvedimo 1387 m. ant šventųjų kalnų imta statyti krikščionių kulto pastatus. Pasak padavimo, ant Alko kalno buvo aukojama dievams, šventai ugniai, čia gyvenusios vaidilutės.

Didelė koplyčia ant Alko pastatyta 1939 m. Alkakalnio viršūnėje įrengtos senosios kaimo kapinaitės veikė iki 1941 m., kuomet buvo palaidotas paskutinis alkiškis. Šiais laikais šalia koplyčios leista palaidoti jos ilgametį prižiūrėtoją ir tvarkytoją Petrą Vyšniauską (1907–1996).

Šaltiniai 

Rietavo savivaldybės koplyčios